CYNGOR CYMUNED TUDWEILIOG

Tudweiliog Community Council

Glenys Ll.Peters, Llwyn Helyg,

Clerc/clerk Llangwnnadl,

01758 770252 Pwllheli

LL53 8NS

Cofnodion Cyngor Cymuned Tudweiliog a gynhaliwyd yn y Ganolfan Nos Lun,

13eg Tachwedd,2017.

Presennol: Sian Parri, Alan Hughes, Seimon Glyn, Gareth Jones, Humphrey Williams.

Ymddiheuriadau: John Davies, Henry Hughes, Medwyn Jones, Richard Williams.

1. Yn absenoldeb y Cadeirydd cadeiriwyd gan Sian Parri ac estynnodd groeso i

bawb.

2. Derbyniwyd y cofnodion yn rhai cywir.

3. MATERION YN CODI O’R COFNODION

a. LLAIN FATTW – dywedodd Sian ei bod hi a Medwyn wedi cyfarfod gyda’r

Parch Richard Wood a’r Ymddiriedolwyr a pedwar arall o’r ardal. Cyn y

cyfarfod rhoddwyd y tai ar werth i dendrau anffurfiol ond yn dilyn y cyfarfod

penderfynwyd eu tynnu oddiar y farchnad a’r posibilrwydd o uno dwy

Ymddiriedolaeth a’u gwneud i fyny i gael eu gosod i bobl Gymraeg lleol.

b. MEDDYGFA RHYDBACH – Derbyniwyd llythyr uniaith saesneg yn datgan nad

oes neb yn gallu cyfieithu llythyrau i’r Gymraeg a’i bod wedi cymeryd 2 awr i

ateb y Cyngor. Dywedodd Seimon yn y cyfarfod diwethaf ei fod am gyfarfod a’r

Rheolwr ac felly dywedodd y clerc ei bod wedi cysylltu a Seimon ynglyn a’r

Llythyr a galwodd gyda’r clerc i gael copi o’r llythyr gan ei fod yn cyfarfod a

David Shaw y bore canlynol.

Yn ystod y cyfarfod heno adroddodd Seimon yn ol am y cyfarfod a fu rhyngddo

fo, David Shaw a Dr.Morris. Nid oedd y Rheolwr yn ymwybodol o uned

gyfieithu Betsi Cadwaladr yn Bangor a mae Seimon wedi gaddo mynd yn ol

i’r Feddygfa i ddelio a’r sgrin teledu/arwydd galw cleifion. Yn dilyn y cyfarfod

derbyniwyd llythyr uniaith Cymraeg gan y Rheolwr yn diolch i Seimon am ei

awgrymiadau ac yn rhoddi addewid i Cyngor Cymuned Tudweiliog y bydd y

sustem yn dangos gwybodaeth yn y Gymraeg a’r Saesneg erbyn diwedd

Tachwedd.

4. CYNLLUNIAU

a. CAIS C17/1041/46/LL – Ymestyn sied amaethyddol – tir ger Garreg Lwyd,

Dinas, Pwllheli.

CEFNOGI

-----------------------------

b. CAIS C17/1002/46/LL – codi adeilad amaethyddol – Cae’r Ffynnon,

Boduan, Pwllheli.

CEFNOGI

-------------------------------

c. CAIS C17/1050/46/LL – creu maes parcio – Canolfan Ferlota Pen Llyn,

Llaniestyn, Gwynedd

DIM SYLWADAU

-------------------------------

5. GOHEBIAETH.

a. RHAGLEN WAITH TRAFNIDIAETH A PRIFFYRDD MIS TACHWEDD 2017

Porthcolmon – sianel goncrid – Priffyrdd.

b. PORTHYSGADEN – derbyniwyd gohebiaeth gan Elin Hughes yn gofyn

oedd gan y Cyngor unrhyw wybodaeth ynglyn a gwaith sydd wedi cael ei

gario allan yn y gorffennol. Dywedodd y clerc mae Mr.Charles Thomas,

Terfyn oedd wedi bod yn gweithio yno ac iddi gysylltu a Charles.

c. ADRODDIAD BLYNYDDOL – dywedodd y clerc ei bod wedi llenwi y

ffurflen briodol ar y we.

ch, AROLWG 2018 O ETHOLAETHAU SENEDDOL YNG NGHYMRU –

cyhoeddwyd adroddiad ar 17 Hydref,2017 ac mae i’w gael ar y wefan neu

mewn 54 o leoliadau cyhoeddus ar hyd a lled Cymru.

d. Derbyniwyd ad-daliad llwybrau am £325.60

6. UFA

a. LLWYBR PENCAERAU – dywedodd Seimon fod mwy o dystiolaeth wedi ei

dderbyn a mae pobl eraill wedi cael gwahoddiad i’r Apel a bydd yr achos yn

terfynu ar y diwrnod.

b. PORTH COLMON – dywedodd Seimon fod darn o darmac wedi cael ei roi

ar y gwellt a ‘roedd Mr.McCreath wedi digwydd bod yno ac wrth weld yr

arwyddion yn cael eu gosod wedi mynd at Barry Davies a gofyn iddo roddi

“with kind permission of the Land Owner” ac ar hyn o bryd mae Barry

Davies yn gorfod gywiro popeth gyda’r Land Registry ac edrych i mewn i

Pwy bia beth.

CYNHELIR Y CYFARFOD NESAF NOS LUN, 11eg RHAGFYR,2017 AM 7.15 YN Y GANOLFAN.